For på banen og hos ledelsen er der ikke meget at være stolt af for øjeblikket. Senere søndag møder AaB Brøndby i (endnu) en særdeles vigtig kamp - for AaB er bundhold og har store problemer. TV2 Nord satte derfor Thomas Bælum stævne med udsigt til træningsbanen for at snakke om problemerne. Se hele interviewet med AaBs direktør og fungerende sportschef øverst. Her svarer Thomas Bælum på noget af den kritik, der har været af AaBs ledelse de sidste måneder, hvor Superligaklubben er gået fra den ene fiasko til den anden. Blandt andet at Inge André Olsen har efterladt en uharmonisk spillertrup og at klubbens sportslige retning blafrer i efterårsvinden. ’I kan ikke fyre jer ud af egen inkompetance. Pilen peger på bestyrelsen,’ stod der på et stort banner for en måned siden mod AGF, og fans og iagtagere har flere gange langet ud efter AaBs nuværende retning. AaB mangler tre kampe inden landsholdet tager over til VM i Qatar, heriblandt de to tophold FCN og Silkeborg. Første udfordring er altså Brøndby, der også oplever stormvejr for tiden, som følge af nyt ejerskab.

Referat:
TV2 Nord fik en længere snak med 'direktøren for det hele' om den kradsende krise hos den nordjyske fodboldstolthed.